en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Do Not Make GST Unsuccessful Like Notebandi at Mumbai
મુંબઈ: નોટબંધીની જેમ GSTને નિષ્ફળ ન બનાવશો
Bhaskar News, Mumbai | May 22, 2017, 04:16 AM IST
મુંબઈ:પૂર્વતૈયારી અને નિયોજનના અભાવને લીધે નોટબંધીનો ધબડકો બોલાયો હતો. તેનો ફટકો સામાન્ય જનતાને ભોગવવો પડ્યો. જીએસટી બિલનો અમલ કરતી વખતે સરકારે નોટબંધી જેવા ધબડકાની પુનરાવૃત્તિ નહીં થાય તેનું ધ્યાન રાખવું જોઈએ, એમ વિધાનસભામાં વિરોધી પક્ષ નેતા રાધાકૃષ્ણ વિખેપાટીલે કહ્યું હતું.
- GST યુપીએની જ સંકલ્પના હોવાથી વિરોધ નથી, પરંતુ...
રવિવારે વિધાનસભામાં જીએસટી બિલ પર ચર્ચામાં ભાગ લેતાં તેઓ બોલતા હતા. ભાષણના આરંભમાં તેમણે જીએસટી સાથે ખેડૂતોને કરજમાફીની જાહેરાત કરવા માટે વિશેષ સત્ર ન બોલાવવા બદલ દુ:ખ વ્યક્ત કર્યું હતું. જીએસટી બિલ મૂળમાં કોંગ્રેસ આઘાડીની સંકલ્પના છે. આથી તેનો વિરોધ નથી. જોકે રાજ્યમાં ખેડૂતોની આત્મહત્યાનો પ્રશ્ન ગંભીર બન્યો છે અને આત્મહત્યાના વધતા પ્રમાણને તાત્કાલિક રોકવું હોય તો કરજમાફી સિવાય કોઈ ઉપાય નથી એ પાર્શ્વભૂમિમાં જીએસટી પહેલાં આ માટે વિશેષ સત્ર લેવાની જરૂર હતી, એમ વિખે પાટીલે જણાવ્યું હતું.
એક રાષ્ટ્ર, એક કર એવી જીએસટીની મૂળ સંકલ્પના છે, પરંતુ આ બિલનું વર્તમાન રૂપ મૂળ સંકલ્પનાથી વિસંગત છે, કારણ કે કેન્દ્રે મંજૂર કરેલા બિલને લીધે દેશભરમાં અલગ અલગ રાજ્યમાં વસ્તુના દર અલગ અલગ રહેવાના છે. આશરે 40 ઘટકોને જીએસટીમાંથી બહાર રખાયાં છે. ઉપરાંત પેટ્રોલ અને ડિઝલ પણ તેમાંથી બાકાત છે.  પૂર્વે અનેક વાર સરકારના નિયોજનશૂન્ય કારભારને લીધે જનતાને ત્રાસ સહન કરવો પડ્યો છે. આ સરકારમાં રાજ્યનો આર્થિક સ્રોત વધારવાની ક્ષમતા નથી. આથી દર વખતે લોકો પર બોજ વધારવાનું કામ આ સરકારે કર્યું છે. જીએસટીના અમલ પછી યોગ્ય પદ્ધતિથી કર સંકલન કરવામાં સરકાર નિષ્ફળ નીવડે તો આવકમાં આવનારી ખાધ ભરવા માટે જનતાને બાનમાં નહીં લેવી, એમ  પણ તેમણે કહ્યું હતું.
આવો ઢ વિદ્યાર્થી મેં જોયો નથી: વિખે-પાટીલ
મહારાષ્ટ્રમાં કરજ માફી માટે ઉત્તર પ્રદેશના મોડેલનો અભ્યાસ કરવાનું મુખ્ય મંત્રીએ દોઢ મહિના પૂર્વે જાહેર કર્યું હતું. ઉત્તર પ્રદેશને નિર્ણય લેવામાં દોઢ અઠવાડિયું પણ લાગ્યું નહીં ત્યારે અમારી સરકાર દોઢ મહિનો લઈ રહી છે. આવો ઢ વિદ્યાર્થી મેં આજ સુધી મહારાષ્ટ્રમાં જોયો નથી.
સરચાર્જ વધારી સરકારે જનતાના ખિસ્સા કાપ્યાં
આંતરરાષ્ટ્રીય સ્તરે ક્રૂડ ઓઈલની કિંમતો ઘટ્યા બાદ કેન્દ્રે નીચે આવેલી કિંમતના પ્રમાણમાં પેટ્રોલ- ડિઝલની કિંમતો ઓછી કરી નથી. તેમાં વધુ રાજ્ય સરકારે સરચાર્જ અને ઉત્પાદન શુલ્ક વધારીને લોકોનાં ખિસ્સાં કાપ્યાં છે. હાલમાં જ વારસા હકથી અપાતા માલમતાની ગિફ્ટ ડીડ પર 4થી 5 ટકા સ્ટેમ્પ ડ્યુટી લગાવવાનો મંત્રીમંડળનો નિર્ણય પણ પાકીટમારી જ છે.
(Latest Gujarati News) સાથે જોડાયેલા અન્ય (Maharashtra Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Do Not Make GST Unsuccessful Like Notebandi at Mumbai
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.